กรมอนามัย แนะสงกรานต์ปีนี้ส่งคำอวยพรปีใหม่ไทยผ่านออนไลน์ กราบเท้าผู้ใหญ่แบบห่างๆ สั่งของขวัญออนไลน์ส่งถึงบ้านแทนตัวและหัวใจ
กรมอนามัย แนะสงกรานต์ปีนี้ส่งคำอวยพรปีใหม่ไทยผ่านออนไลน์ กราบเท้าผู้ใหญ่แบบห่างๆ สั่งของขวัญออนไลน์ส่งถึงบ้านแทนตัวและหัวใจ  พญ.พรรณพิมล วิปุลากร อธิบดีกรมอนามัย กล่าวว่า ปีนี้ช่วงที่มีสถานการณ์โรคโควิด-19 จะเป็นครั้งแรกที่ต้องขอให้ประชาชนปรับเปลี่ยนการสืบสานประเพณีสงกรานต์ ประชาชนที่ทำงานนอกพื้นที่ปีนี้ต้องงดการเดินทางกลับภูมิลำเนา ขอให้ส่งความรัก ความหวังดี และคำอวยพรเนื่องในเทศกาลปีใหม่ไทยผ่านวิดีโอคอล หากัน คุยกันผ่านออนไลน์แทน หากเป็นคนที่อยู่ในบ้านเดียวกันปกติอยู่แล้ว การกราบขอพรผู้ใหญ่ในบ้านยังทำได้โดยเว้นระยะห่างกัน 2 เมตร ให้ผู้สูงอายุสวมหน้ากากอนามัยตลอด เว้นการรดน้ำดำหัวไปก่อนในปีนี้ ส่วนการสรงน้ำพระพุทธรูปในบ้านทำได้ แต่ก่อนเตรียมน้ำ รดน้ำต้องล้างมือให้สะอาดและพลัดกันไปรดทีละคนไม่รวมกัน ส่วนของขวัญรับขวัญปีใหม่ให้ผู้สูงอายุปีนี้แนะนำซื้อเป็นชุดของขวัญสุขภาพผ่านออนไลน์ได้ โดยกรมอนามัยได้ร่วมกับหลายสถานประกอบการออนไลน์พร้อมส่งถึงบ้านได้ทันที เข้าไปดูรายละเอียดได้จากเว็บไซต์กรมอมามัยอย่างไรก็ตาม กรมอนามัยมั่นใจว่า แม้สถานการณ์โควิด-19 จะทำให้เราห่างตัว แต่ใจเรายังใกล้กันได้เทคโนโลยี หากเราทุกคนช่วยกันอดทนวันนี้ รักษาระยะห่างอย่างเคร่งครัดเพื่อหยุดการแพร่เชื้อ ก็เชื่อต่อไปสถานการณ์โรคจะดีขึ้นแล้วเราจะกลับมาใกล้ชิดกันได้เช่นเดิม